Jong leser: wen met jou boekresensie! | LitNet
Jong leser: wen met jou boekresensie!
LitNet Jong lesers 2018-05-09
Is jy op skool en wil jy vir ander leerders vertel van die boeke wat jy lees? LitNet nooi jou uit om jou indrukke van ’n kinder- of jeugboek te skryf en vir ons te stuur. Word ’n LitNet-sterleser en wen R500 kontant vir jou resensie.
Lees hier die inskrywings wat reeds ontvang is.
Die doel van hierdie kompetisie is om boekgesprekke onder leerders aan te moedig en medelesers se aandag op boeke te vestig.
Hier is ’n paar riglyne:
’n Resensie moet asseblief nie die hele storie verklap nie.
’n Kort opsomming van die storie is wel gepas.
Kritiek is welkom, maar moenie die skrywer beledig nie.
Woordtelling: minimum 300.
Gaan taalgebruik asseblief noukeurig na voordat jy die bydrae instuur.
Geen betaling is ter sprake indien jou resensie as deel van die kompetisie verskyn nie.
Stuur jou resensie, naam, graad en die naam van jou skool na jonglesers@litnet.co.za met die titel: "Resensie van [titel en skrywer van boek]". Slegs resensies wat per e-pos ontvang word, sal oorweeg word.
Slegs een inskrywing per persoon.
Inskrywings moet deur ’n ouer of onderwyser gestuur word.
Geen anonieme inskrywings sal aanvaar word nie.
Jy mag oor enige boek in ’n Suid-Afrikaanse taal skryf, maar jou resensie moet in Afrikaans wees.
Deur in te skryf stem jy daartoe in dat jou inskrywing op LitNet gepubliseer mag word en vir bemarkingsdoeleindes gebruik mag word, alhoewel LitNet die reg voorbehou om nie alle inskrywings te publiseer nie.
Jou inskrywing moet jou eie werk wees en mag nog nie voorheen iewers anders verskyn het nie, insluitend op sosiale media.
Die uitslae is finaal en daar sal geen korrespondensie oor die uitslae gevoer word nie.
Die sluitingsdatum is 25 Julie 2018.
Daar is vier kontantpryse van R500 elk ter sprake.
Die kategorieë waarvoor ingeskryf kan word, is:
graad 4 en 5
graad 6 en 7
graad 8 en 9
graad 10 tot 12.
Daar is dus een prys van R500 wat in elke afdeling gewen kan word.
2018-05-11 at 08:21
Goeie idee om kinders boeke te laat recenseren.
2018-05-12 at 13:25
Heerlike idee om jong lesers resensies te laat doen. Kan gerus ook vir jong skrywers skryfkompetisie uitloof, maar streng eie werk! Ook oop onderwerp waar leerder sy eie verbeelding kan weergee en nie gebind aan vervelige onderwerpe wat grootmense uitdink nie.
Dink selfs aan afdeling waar kinders op LitNet kan publiseer. Skoolopstelle verbode!
Terugblik op 60: Wat wou ek hê?
Vonnisbespreking: Sorgsaamheidsplig van ouers teenoor kinders
Terugblik op 60: Wat wou ... 837 shares
Ongetiteld 370 shares
Uitnodiging: Leeskringe i... 367 shares
Video en foto's: Bekendst... 240 shares
Hoe veilig is ons bejaard... 231 shares
Terugblik op 60: Wat wou... 17 comments
Soos een wat op verlossin... 12 comments